தமிழகத்தில், வடகிழக்குப் பருவமழை தீவிரம் அடைந்துள்ள நிலையில் சென்னை, திருவள்ளூர், காஞ்சிபுரம் உள்ளிட்ட பல்வேறு மாவட்டங்களில் கனமழை பெய்துவருகிறது. சென்னையில் பாதிப்பு அதிகமாகவே உள்ளது. சாலைகளில் மழை நீர் தேங்கிக்கிடக்கிறது. சாலையோரங்களில் வசிக்கும் மக்கள், பல சிரமங்களைச் சந்தித்துவருகின்றனர். கடந்த 2015ல் ஏற்பட்ட பெருமழை, சென்னையைப் புரட்டிப்போட்டது. தற்போதும் அதேநிலை வந்துவிடுமோ என்ற பயத்தில் சென்னை மக்கள் இருக்கின்றனர்.